**Rešitve delovnega lista. Ivan Tavčar: Listi iz Visoške kronike**

1. **Čemu je množica hribovcev in dolincev drla na trato ob sotočje obeh Sor? Kaj se je tam dogajalo z Agato?**

Množica ljudi je drla na sotočje obeh Sor, **DA BI SPREMLJALA SOJENJE AGATI SCHWARZKOBLER**.

1. **Kdo je sestavljal SODNI ZBOR?** **Ali na podlagi govorjenja in vedenja sodnikov lahko kaj poveš o njihovih značajih? Kakšen odnos so izkazovali do obtoženke in prič ter kakšnega do oblasti? Svoje trditve utemelji z navedki odlomkov iz besedila.**

Sodni zbor: GRAJSKI GLAVAR (baron Mändl), PET ASESORJEV (grajski pisar, mestni sodnik, grajski žitničar, zlatar Frueberger), SODNIK IZ LJUBLJANE.

Pripovedovalec pravi, da so SITNI, ZOPRNI, VZKIPLJIVI, NEPOTRPEŽLJIVI IN HUDOBNI. Sodnika iz Ljubljane pripovedovačec primerja s črno štrigalico.

|  |  |
| --- | --- |
| Nepotrpežljivi in žaljivi do Agate: "To je trdovratna grešnica! /…/ Je pač z Visokega, tam imajo trdovratne buče!" Izživljali so se nad njo in ji grozili z mučenjem: "Imamo že pripomočke, /…/ bodete že videli, kako ji bo tekel jeziček in da nam bo še več povedala, kakor bomo zahtevali!" | Prijazni do Marksa Wulfinga, ker se je do njih vedel zelo spoštljivo.  |

1. **Kako sta zaslišajne prestala kronist IZIDOR in njegov brat JURIJ? Kateri od njiju je naredil nate boljši vtis in zakaj?**

|  |  |
| --- | --- |
| Kronist Izidor se ves čas drži ob strani in se SRAMUJE dejstva, da je v škandal (čarovništvo) vpletena njihova kmetija. Zanj je pomembno, kako ga bodo videli drugi in ne upa stopiti na Agatino stran: že na začetku odlomka upa, da na poti na sojenje ne bo srečal nikogar, prav tako ni upal pogledati Agate, ko so jo pripeljali na mesto sojenja. Med spraševanjem je bil zmeden, zato so ga hitro pustili pri miru. Ko odločijo, da se bo sojenje nadaljevalo naslednji dan, k Agati ne pristopi – "Jaz sem tičal na svoji klopi in nisem pristopil k nji, da bi jo pred celim svetom pripoznal za svojo".  | Drugače se je odzval Jurij, Izidorjev brat. Med zaslišanjem se je (z vidika sodnikov) vedel nespodobno in neprimerno. POGUMNO je zagovarjal svoje stališče, da čarovnic ni. Sodnika predrzno povabi na kmetijo, kjer bo lahko poskusil jezditi prašiča. Ne prestraši se sodnega zbora in jim pove, da so jim tudi v šoli povedali, da čarovnic ni. Posebno se je izkazal Jurij na koncu, ko je bila Agata popolnoma izmučena – priskočil je k njej ter jo odnesel in spremljal na voziček, s katerim so jo odpeljali na grad.  |

Boljši vtis je name napravil Jurij, saj je upal zagovarjati svoje mnenje in upal tvegati. Postavil se je za Agato, ki jo je imel rad. / Boljši vtis je name napravil Izidor, saj je ravnal tako, kot so od njega zahtevali sodniki in ni bil predrzen.

1. **Katere izmed oseb v pripovedi so verjele v čarovnice, kdo je to vero zlorabljal v druge namene in kdo jo je imel za praznoverje? (PRAZNOVERJE = verovanje v nenavadno, skrivnostno moč pojavov, stvari: preganjati, širiti praznoverje.)**

|  |  |
| --- | --- |
| V čarovnice verjamejo sodniki.Marks Wulfing je to, da nekateri verjamejo v čarovnice, izkoristil in se tako maščeval Agati, ki ga je javno zavrnila. Izidor ni prepričan – verjel bo šele potem, ko bo sodišče dokazalo, kaj je res.  | V čarovnice NE VERJAME Jurij in LOŠKE ŽENSKE, ki že po pričanju Marksa Wulfinga pravijo, da je vse to laž, in na koncu odlomka Marksa pretepejo. |

1. **Kaj vse je storil MARKS WULFFING, da bi prepričal sodnike v resničnost svoje tožbe? Ali so ljudje nasedli njegovim "dokazom" Agatinega čarovništva?**

Marks se je na sojenju pretvarjal, da ga še vedno boli noga (hodil je ob palici). Lagal je o tem, kdaj je spoznal, da je Agata čarovnica: videl naj bi jo, kako je jahala prašiča po nebu; ko ga je na plesu udarila, naj bi začutil ogenj v nogi; od takrat naj bi ga noga močno bolela. Ko je odprl mesto, kjer ga je bolelo, ni priteklo nič krvi, je pa iz noge potegnil majhne ostre predmete. Te je prinesel kot dokazno gradivo na sodišče. Pogled na rano je močno vplival na sodnike.

1. **Kaj so sodniki načrtovali, da bi Agato prisilili k priznanju čarovništva? (\_ \_ \_ \_ \_PROB)**

Predlagali so NADELPROB, preizkus z iglo: iglo bi zabadali v Agatina znamenja in preizkusili, ali je v njej kaj krvi. Glavar je presodil, da ta preizkus ne spada na javen prostor, kjer bi ga spremljali otroci.

1. **Kdo je preusmeril tok sojenja in kako? Kako naj bi se izkazala dekletova nedolžnost ali krivda? (PREIZKUS Z \_ \_ \_ \_)**

Dekletova nedolžnost naj se v nadaljevanju pripovedi izkaže s PREIZKUSOM Z VODO: če na kateri koli način pride živa iz vode, ni čarovnica.

1. **V nadaljevanju Visoške Kronike je Tavčar popisal preizkušnjo z vodo. Agato iz deroče reke reši eden od bratov Khallan. Kaj meniš, je bil ta junak Izidor ali Jurij? S pomočjo podatkov iz našega odlomka utemelji svojo odločitev.**

Iz vode jo je rešil Jurij, saj mu ni bilo mar, kaj pravijo drugi. Zanj je bilo pomembno edino to, da reši svojo Agato, za katero je bil prepričan, da ni čarovnica. Ve, da je obtožba in sojenje velika izmišljotina. Jurij je tako junak Visoške kronike, saj je dokazal, da mora posameznik verjeti svojim občutkom, in je bil pripravljen vse narediti za svojo ljubezen.

1. **Razmisli, kako so prikazane ženske v dveh Tavčarjevih besedilih: v odlomku iz *Visoške kronike* in v *Tržačanu*. Napiši svoje opažanje.**

|  |  |
| --- | --- |
| V Visoški kroniki so ženske zelo pogumne, saj ravnajo drugače, kakor bi želela oblast. Ne verjamejo sodnikom in lažnemu pričanju. Pretepejo Marksa Wulffinga, saj je lagal in Agati povzročil veliko nesrečo. Izkažejo se kot izredno pametne, pokončne, prijateljske.  | V Tržačanu so ženske prikazane popolnoma drugače: so lene (Maruša), neusmiljene in krute, saj hodijo mimo Tomažka in mu ne pomagajo. Ravnajo tako, kakor ravna s Tomažkom njegova družina.  |